CELEX: 22016D1118
Language: sk
Date: 2016-06-10 00:00:00
Title: Rozhodnutie Výboru pre vnútrozemskú dopravu Spoločenstva a Švajčiarska č. 1/2016 z 10. júna 2016 o systéme poplatkov za vozidlá, ktorý sa vo Švajčiarsku bude uplatňovať od 1. januára 2017 [2016/1118]

9.7.2016   
            
            
               SK
            
            
               Úradný vestník Európskej únie
            
            
               L 186/36
            
         ROZHODNUTIE VÝBORU PRE VNÚTROZEMSKÚ DOPRAVU SPOLOČENSTVA A ŠVAJČIARSKA č. 1/2016
   z 10. júna 2016
   o systéme poplatkov za vozidlá, ktorý sa vo Švajčiarsku bude uplatňovať od 1. januára 2017 [2016/1118]
   VÝBOR,
   so zreteľom na Dohodu medzi Európskym spoločenstvom a Švajčiarskou konfederáciou o železničnej a cestnej preprave tovaru a osôb (1) (ďalej len „dohoda“), a najmä na jej článok 51 ods. 2,
   keďže:
   
               (1)
            
            
               Podľa článku 40 dohody vyberá Švajčiarsko od 1. januára 2001 nediskriminačný poplatok za vozidlá a konkrétne za náklady, ktoré spôsobujú (poplatok za prepravu nákladnými vozidlami vypočítaný na základe vykonaných služieb). Tento poplatok je odstupňovaný do troch kategórií emisných noriem (triedy EURO).
            
         
               (2)
            
            
               Na tento účel sa v článku 40 ods. 2 a 4 dohody stanovuje vážený priemer poplatkov, maximálny poplatok pre kategóriu vozidiel spôsobujúcich najviac znečistenia a maximálny prípustný rozdiel medzi poplatkami v jednotlivých kategóriách.
            
         
               (3)
            
            
               Vzhľadom na modernizáciu vozidlového parku vo Švajčiarsku, vďaka ktorej čoraz viac vozidiel spĺňa najnovšie noriem EURO, je potrebné, aby Výbor pre vnútrozemskú dopravu Spoločenstva a Švajčiarska upravil rozčlenenie kategórií noriem EURO medzi tri kategórie poplatkov.
            
         
               (4)
            
            
               Zľava 10 % z poplatku, ktorý sa uplatňuje na kategóriu stanovenú v rozhodnutí Výboru pre vnútrozemskú dopravu Spoločenstva a Švajčiarska č. 1/2011 z 10. júna 2011 (2) pre vozidlá emisných tried EURO II a EURO III, ktoré sú dodatočne vybavené homologizovaným filtrom pevných častíc, by sa mala ponechať v platnosti,
            
         ROZHODOL TAKTO:
   Článok 1
   Poplatok za prepravu ťažkými nákladnými vozidlami, určený na základe vykonaných služieb, ktorých aktuálne celkové zaťaženie neprekračuje 40 ton a ktoré prejdú vzdialenosť 300 km, je:
   
               —
            
            
               372,00 švajčiarskych frankov pre kategóriu poplatkov 1,
            
         
               —
            
            
               322,80 švajčiarskych frankov pre kategóriu poplatkov 2,
            
         
               —
            
            
               273,60 švajčiarskych frankov pre kategóriu poplatkov 3.
            
         Článok 2
   Kategória poplatkov 1 sa uplatňuje na vozidlá emisnej triedy EURO III, ako aj na všetky vozidlá uvedené do prevádzky pred nadobudnutím platnosti normy EURO III.
   Kategória poplatkov 2 sa uplatňuje na vozidlá emisných tried EURO IV a EURO V.
   Kategória poplatkov 3 sa uplatňuje na vozidlá emisnej triedy VI.
   Článok 3
   Na vozidlá emisných tried EURO II a EURO III, ktoré boli dodatočne vybavené homologizovaným filtrom pevných častíc, sa uplatňuje zľava 10 % z poplatku príslušnej kategórie, v zmysle článku 1 rozhodnutia Výboru pre vnútrozemskú dopravu Spoločenstva a Švajčiarska č. 1/2011.
   Článok 4
   Toto rozhodnutie nadobúda účinnosť 1. januára 2017.
   
      V Berne 10. júna 2016
      
         
            Za Švajčiarsku konfederáciu
         
         
            prezident
         
         Peter FÜGLISTALER
      
      
         
            Za Európsku úniu
         
         
            vedúci delegácie Európskej únie
         
         Fotis KARAMITSOS
      
   
   
      (1)  Ú. v. ES L 114, 30.4.2002, s. 91.
   
      (2)  Ú. v. EÚ L 193, 23.7.2011, s. 52.